Johan Christer Novsjø

**Johan Christer Novsjø** (født 1975) er en norsk sanger og skuespiller fra Tønsberg.

## Virke

**Johan Christer Novsjø** er en norsk sanger, skuespiller og produsent. Han har gjennom sin karriere hatt hovedroller i en rekke profesjonelle oppsetninger, dubbet tegnefilmer, medvirket i reklamekampanjer og opptrådt både nasjonalt og internasjonalt.

## Tidlig karriere
Novsjø startet sin karriere som niåring hos sangpedagog og har siden drevet aktivt med konsertering. Han fikk sin første hovedrolle i musikalen *[[Les Misérables (musikal)|Les Miserables]]* i 1988 på Det Norske Teatret, og har senere dubbet flere tegnefilmer, blant annet versjoner av Peter Pan og Pinocchio. Han har også bidratt med barneplateinnspillingen *Lurifaks* for Aschehoug og vant Ungdommens sangmesterskap ved Norges musikkhøgskole i 1990.

I 1995 avtjente han militærtjenesten i Hans Majestet Kongens Gardes musikkorps, der han i tillegg til å spille trombone, fungerte som korpsets faste sangsolist – blant annet under kongeparets rundreise i USA. Videre har han hatt en rekke radio- og TV-opptredener, og han har medvirket i reklamekampanjer som operasyngende politimann under biljakt, for halspastillen IFA, samt i reklamefilmer for blant annet Elkjøp og Norsk Tipping.

## Utdanning og scenekarriere
Novsjø har studert ved Artsed og Royal College of Music i London. Han har ved flere anledninger sunget i rollen som Evangelisten i Händels *Messias* – blant annet i London Covent Garden. Våren 2004 medvirket han i Riksteatrets oppsetning av West Side Story i rollen som Action. I 2008 spilte han rollen som Demetrius i barokkoperaen *Alvedronningen* og turnerte i Norge med konserten *Husker du sangene?* sammen med Karsten Isachsen. Høsten samme år hadde han tittelrollen i forestillingen *Jakten på Ari Behn* på Chateau Neuf, og han har også vært på turné med Elisabeth Andreassen. Sommeren 2010 spilte han i forestillingen *Den Gyldene Freden* i Stavern, og i august samme år var han engasjert i forestillingen *Aida* på Oscarsborg. Våren 2019 var han aktuell som dommer i TV-programmet *All Together Now*.

## Arbeid ved Den Norske Opera og Ballett
Novsjø har vært tilknyttet Den Norske Opera & Ballett, hvor han blant annet har medvirket i Mozarts C-moll messe, fremført med Oslo-Filharmonien i mars 2006, samt i det nyskrevne stykket *Khairos* og operaen *Otello* i 2007. I april samme år hadde han tenorrollen i Carl Orffs *Carmina Burana*.

## Internasjonal karriere
I desember 2007 reiste Novsjø til Brasil sammen med den internasjonale sopranen Valerija Stenkina, som hovedartist under den internasjonale Virtuosi-festivalen i Recife – en av de viktigste musikkfestivalene i Brasil. Han har også opptrådt som solist på konserter og forestillinger i USA, Italia, Tyskland, Wales, England, Sverige, Danmark, Spania, Nederland og Baltikum. I 2006 ble han tildelt årets stipendiat av Taubeselskapet "Västanvind", som første nordmann. I juni 2016 åpnet han Bislett Games, et arrangement som senere ble TV-sendt i 137 land.

## Sony Music
I perioden 2010–2016 reiste verden rundt med sanggruppen Eclipse, som han grunnla. Gruppen har blant annet vært på arenaturné i Sverige med Peter Jöback og Loreen, og de har konsertert i Italia, Norge, Sverige, Danmark, Belgia, England, Dubai og USA. Eclipse var også til stede under bokseringen før Cecilia Brækhuss kamp mot Oxandia Castillo i Danmark i 2013, som ble TV-sendt over hele Europa. Deres debutalbum har oppnådd gullstatus.

## Bohemene & Den Gyldene Freden
Novsjø er også sanger, skuespiller og produsent for forestillingen *Bohemene & Den Gyldene Freden*. Forestillingen har gått for fulle hus på diverse kulturhus i Norge siden 2018, og den har også vært spilt på Chat Noir i Oslo i 2023 og 2024.

## Diskografi

### Eclipse
2011: *Eclipse*

## Referanser


## Eksterne lenker
*https://www.varingen.no/hyller-jussi-i-klassiker/s/5-92-189573
*http://www.thebwawards.com